Problemene med Arius vedvarte. Arius forlot Egypt og søkte støtte fra Eusebius av Cæsarea og Eusebius av Nicomedia, og involverte dermed praktisk talt hele det kristne østen i tvisten. Keiser Konstantin sendte sin rådgiver, biskop Hosius av Corduba, med et brev til Alexander og Arius, hvor han oppfordret de to til å forsones, og ikke grangle og slåss om «en så ubetydelig sak».